בירושלים, בתל אביב, בקיסריה ובמוקדים אחרים ברחבי הארץ מפגינים הערב (מוצאי שבת) אלפי ישראלים נגד התנהלות הממשלה.
מוקדם יותר נעצרו שלושה בני אדם שהתיזו מים לעבר מפגינים בצומת שדרות ומפגין נעצר בצומת אשקלון צפון כשקילל מפגינים וירק עליהם.
כמו כן, המשטרה עיכבה לחקירה דר רחוב החשוד שיידה אבן על מפגינים בחיפה. אישה נפצעה קל.
מארגון "הדגלים השחורים" נמסר כי לא מתוכננת צעדה בירושלים, אך הוגשה בקשה לאישור אם תתקיים.
"השבוע נחשפנו עד כמה הנאשם מוכן ללכת רחוק נגד עם ישראל בשביל האינטרסים שלו. ההסתה והשנאה שיוצאת מבלפור כלפי האזרחיות והאזרחים הם הוכחה נוספת לכך שהוא אינו כשיר לתפקיד. האלימות שיוצאת מבלפור לא תפחיד אותנו, ככל שיסיתו - כך נגדל; ככל שיתקפו אותנו - כך נפרוץ.
לעם ישראל כולו מגיעה מנהיגות שעובדת למען העם ולא למען הטבות מס, לא למען גזירת קופונים מעסקאות כלי שיט וצוללות- מנהיגות שעסוקה מבוקר עד ערב בפתרון המשבר הבריאותי כלכלי. נמשיך כל שבוע- עד שביבי יתפטר".
בקיסריה מוחים מאות סמוך לבית נתניהו ובת"א מפגינים העצמאים. חמישה נעצרו בחשד לתקיפת מפגינים